«Ռոստելեկոմի» ՏՏ անվտանգության գծով մասնագետը հաղթող է ճանաչվել POSITIVE HACK DAYS 2017 համաժողովի մրցույթներից մեկում | Finport.am
Արմինֆո. «Ռոստելեկոմի» ՏՏ անվտանգության գծով մասնագետ Արմեն Գնունին հաղթող է ճանաչվել Possitive Hack Days 2017 ամենամյա համաժողովի ընթացքում կազմակերպվող մրցույթում՝ մասնագիտական հմտությունների շնորհիվ մուտք գործելով BMW և Tesla ավտոմեքենաների անվտանգության փակ համակարգեր։
Համաժողովն անց էր կացվում ՌԴ Մոսկվա քաղաքում ս.թ. մայիսի 22-24։ Երկօրյա համաժողովին մասնակցեցին ավելի քան 5000 այցելուներ ու մասնագետներ ամենատարբեր երկրներից՝ ԱՄՆ-ից, Իսրայելից, Կորեայից, Իտալիայից, Ֆրանսիայից, Գերմանիայից, Ղազախստանից, Բելառուսից, Հնդկաստանից, Լեհաստանից, Ռուսաստանի Դաշնությունից, Հայաստանից։ Համաժողովի ծրագիրը հագեցած էր, ընդ որում տարածքում միաժամանակ տեղի էին ունենում ինչպես դասախոսություն-քննարկումներ, կլոր-սեղաններ, այնպես էլ հաքերային ամենատարբեր մրցույթներ։
Possitive Hack Days համաժողովի մասին առավել մանրամասն կարող եք կարդալ համաժողովի պաշտոնական կայքում՝ www.phdays.ru/press: